Ponto Bir-Hakeim

Ponto Bir-Hakeim [birakem] (france pont de Bir-Hakeim), antaŭe ponto de Passy, estas ponto super la Sejno en Parizo. Ĝi ekas el la kvartalo Passy, en la 16-a arondismento, kaj finatingas la 15-an arondismenton ĉe la maldekstra bordo. Ĝi estis konstruita en 1905 de Daydé kaj dekoraciita de Formige, arkitekto de la pariza municipo. La ponto akiris sian nunan nomon en 1948, por honorigi la batalon de Bir Hakeim, kie la francoj perdis 140 militistojn sub komando de generalo Marie-Pierre Kœnig en 1942-1943. La ponto havas du etaĝojn: unu por la piedirantoj aŭ la aŭtomobiloj, viadukto estas supre por la Linio 6 de la metroo de Parizo. Tiu ponto estis enskribita en la listo de Historiaj Monumentoj de Francio en 1986. Bildgalerio Referencoj Vidu ankaŭ 15-a arondismento de Parizo 16-a arondismento de Parizo Linio 6 de la metroo de Parizo Eksteraj ligiloj Ponto Bir-Hakeim ĉe "Structurae"